b'\n_START_ARTICLE_\nMuseu Nacional de les Cultures\n_START_SECTION_\nAsteques\n_START_PARAGRAPH_\nEl museu est\xc3\xa0 situat on originalment hi havia un edifici de la civilitzaci\xc3\xb3 asteca, que formava part del del complex de Nous Palaus de Moctezuma II que va passar a ser anomenat "Casa Denegrida" (Casa Negra) pels colonitzadors espanyols, que la van descriure com una habitaci\xc3\xb3 amb finestres pintada de negre. En aquest espai, Moctezuma meditava el que li comunicaven els xamans i vidents professionals. Durant la conquesta espanyola de l\'Imperi asteca tant aquesta Casa Negra com la resta dels palaus van ser gaireb\xc3\xa9 destru\xc3\xafts. _NEWLINE_Aquest lloc formava part de les terres entregades a Hern\xc3\xa1n Cort\xc3\xa9s per la Corona espanyola com a recompensa per la conquesta de M\xc3\xa8xic, i Cort\xc3\xa9s va reconstruir els Palaus Nous i el complex de la Casa Negra, utilitzant molts dels materials d\'altres edificis asteques. El fill de Cort\xc3\xa9s m\xc3\xa9s tard va heretar aquest palau, que m\xc3\xa9s tard va vendre a Felip V d\'Espanya per tal d\'establir el vici-palau regi. S\'han fet excavacions arqueol\xc3\xb2giques per estudiar aquests edificis.\n_START_SECTION_\nEra colonial\n_START_PARAGRAPH_\nLes primeres f\xc3\xa0briques de moneda a la ciutat es van fer al centre. Tanmateix, a causa de la prosperitat de la col\xc3\xb2nia i la necessitat per m\xc3\xa9s producci\xc3\xb3 de moneda, aquestes operacions es van traslladar aqu\xc3\xad el 1731. El responsable de les operacions, Nicol\xc3\xa1s Peinado, tamb\xc3\xa9 era arquitecte i va fer els pl\xc3\xa0nols inicials. Per\xc3\xb2 hi va haver problemes amb la remodelaci\xc3\xb3, i per aix\xc3\xb2 el virrei Jose Eduardo de Herrera va prendre la responsabilitat i va empresonar Peinado. Finalment la remodelaci\xc3\xb3 va ser completada per Luis Diez Navarro._NEWLINE_La ind\xc3\xbastria de la moneda \xc3\xa9s la responsable del nom del carrer on est\xc3\xa0 situada, anomenada Moneda. La construcci\xc3\xb3 fou reformada novament entre 1772 i 1779 per Miguel Constanz\xc3\xb3, Lorenzo Rodriguez, id Jose Damian Ortiz de Castro.\n_START_SECTION_\nConversi\xc3\xb3 a museu\n_START_PARAGRAPH_\nEl 1850, la ind\xc3\xbastria de la moneda es trasllad\xc3\xa0 al carrer Apartado, i aquest edifici va ser utilitzat per diverses entitats com l\'Escola de Gravat, la Suprema Cort de Just\xc3\xadcia de M\xc3\xa8xic, el ministeri de l\'interior i el departament de disseny gr\xc3\xa0fic del govern._NEWLINE_El 1865, Maximili\xc3\xa0 I de M\xc3\xa8xic va decidir posar el Museu P\xc3\xbablic d\'Hist\xc3\xb2ria Natural, Arqueologia i Hist\xc3\xb2ria en aquest edifici, comen\xc3\xa7ant amb les peces donades per la Universitat Reial de M\xc3\xa8xic i el Museu Nacional fundat pel president Guadalupe Victoria el 1825. A principis del segle XX, l\'artista Rufino Tamayo va pintar el mural anomenat "La Revoluci\xc3\xb3n" on vol mostrar el que va ser la Revoluci\xc3\xb3 Mexicana. Aquest mural encara es pot veure al mateix espai. El museu inicialment fou exit\xc3\xb3s, per\xc3\xb2 va comen\xc3\xa7ar a decaure i gran part de la col\xc2\xb7lecci\xc3\xb3 es trasllad\xc3\xa0 a altres institucions. La col\xc2\xb7lecci\xc3\xb3 d\'elements relacionats amb la hist\xc3\xb2ria natural es van traslladar a la Universitat Nacional Aut\xc3\xb2noma de M\xc3\xa8xic el 1909, i la col\xc2\xb7lecci\xc3\xb3 d\'elements hist\xc3\xb2rics mexicans al Castell de Chapultepec el 1944. La majoria dels objectes restants van ser transferits al Museo Nacional de Antropolog\xc3\xada e Historia el 1964.\n_START_SECTION_\nDescripci\xc3\xb3\n_START_PARAGRAPH_\nAquest edifici d\'era colonial va ser declarat monument nacional el 1931. El 1966, l\'edifici pass\xc3\xa0 a dir-se Museu Cultural, i les sales van passar a mostrar elements culturals d\'arreu del m\xc3\xb3n. Aquest museu, dedicat a cultures passades i presents d\'arreu, \xc3\xa9s l\'\xc3\xbanic un del seu tipus a Am\xc3\xa8rica Llatina. El museu t\xc3\xa9 setze espais amb exposicions permanents i tres per mostres temporals. Algunes sales estan dedicades a les cultures prehist\xc3\xb2riques i permeten entendre els or\xc3\xadgens culturals de les societats sedent\xc3\xa0ries i agr\xc3\xadcoles. Tamb\xc3\xa9 hi ha sales dedicades a l\'antiga Mesopot\xc3\xa0mia, l\'Antiga Roma i l\'Antiga Gr\xc3\xa8cia._NEWLINE_A la Sala de l\'Era dels Descobriments hi ha objectes i projeccions per entendre com va ser el primer contacte europeu amb les Am\xc3\xa8riques. Per mostrar les cultures modernes, hi ha exposicions de tots els  continents, algunes dedicades a cultures poc conegudes a M\xc3\xa8xic com la de Samoa o Nova Irlanda. Des de la seva fundaci\xc3\xb3, el museu ha rebut m\xc3\xa9s de 12.000 peces d\'art d\'arreu del m\xc3\xb3n. Aquestes inclouen elements t\xc3\xa8xtils, objectes de vidre, porcellana, fotografies, armes, quimonos, m\xc3\xa0scares, joies i escultures. Molts d\'aquests objectes s\xc3\xb3n originals i alguns s\xc3\xb3n bastant vells. El museu encara rep donacions d\'objectes. Un del m\xc3\xa9s recent \xc3\xa9s de tauler amb incrustacions de nacre procedent de Vietnam.'